AIR INDIA
జెట్‌స్పీడ్‌తో ఎయిర్‌లైన్స్‌ కంపెనీల షేర్లు!
ముంబయి,మే 5: ముడిచమురుధరల పతనం, విదేశీపోర్టుపోలియో ఇన్వెస్టర్ల పెట్టుబడులు కుమ్మరింతతో విమానయానరంగ సంస్థల షేర్లు లాభాల్లో దూసుకుపోతున్నాయి. స్పైస్‌జెట్‌ లాభాలతో ర్యాలీతీస్తోంది. బిఎస్‌ఇలో సంస్తషేర్లు 3.2శాతం పెరిగి రూ.116వద్ద ట్రేడింగ్‌ జరుగుతోంది. 2005 సెప్టెంబరు 5న నమోదయిన 115 జీవితకాల గరిష్టస్థాయిని కూడా అధిగమించింది. మార్చికల్లా కంపెనీలో ఎఫ్‌పిఐల వాటా 2.16శాతం నుంచి 4.42శాతానికి పెరిగింది. అలాగే ఫండ్స్‌ పెట్టుబడుల వల్ల వీటి వాటా 1.05శాతం నుంచి 3.64శాతానికి ఎగిసిపడింది. ఈనేపథ్యంలో 2017లో ఈ స్టాక్‌ 100శాతం దూసు కెళ్లింది. రూ.5నుంచి రూ.116కు చేరింది. ప్రధానం గా ఫిబ్రవరి నుంచి 80శాతం పురుగుపెట్టింది. ఇందు కు మూడోత్రైమాసికం ఫలితాలు దోహదపడినట్లు విశ్లేషకులు పేర్కొంటున్నారు. ఇతర విమానయాన స్టాక్స్‌ సైతం అదేబాటలో ఉన్నాయి. మార్కెట్ల సెన్సెక్స్‌ 12శాతం పురోగమిస్తే జెట్‌ ఎయిర్‌వేస్‌ 54 శాతం పెరిగింది. ఇండిగో విమానాల నిర్వహణ సంస్త ఇంటర్‌గ్లోబ్‌ ఏవియేషన్‌ 38శాతం లాభపడింది. దేశీవిమానయాన కంపెనీల నిర్వహణ వ్యయాల్లో జెట్‌ ఇంధన వాటా 65శాతంవరకూ ఉంటుంది. ఇటీవల ఎటిఎఫ్‌ ధరలు కనిష్టస్థాయిలవద్ద కొనసాగు తుండటం ఈ రంగానికి జోష్‌ నివ్వగా ప్రయాణీకుల సంఖ్య రెండంకెల వృద్ధిని సాధిస్తుండటం కూడా ఈ స్టాక్స్‌పట్ల ఇన్వెస్టర్లకు ఆసక్తిని పెంచుతున్నట్లు నిపుణులు తెలిపారు. మరోవైపు డాలరుతో మారకం లో రూపాయి ఇటీవలే బలపడుతూ రావడం వ్యయానికి కట్టడిచేసినట్లయింది. ప్రస్తుతం బిఎస్‌ఇల జెట్‌ ఎయిర్‌వేస్‌ ఒకటిశాతం లాభపడి ర.534వద్ద స్థిరడపింది. ఇంట్రాడేలో రూ.538ని తాకింది. ఇదినెల రోజుల గరిష్టం కాగా ఇంటరగ్లోబ్‌ 0.4శాతం బలపడి 1129వద్ద ట్రేడింగ్‌ జరిగింది. తొలుత 1145 వరకూ ఎగిసిపడింది. తద్వారా 52వారాల గరిష్టస్థాయి 1170 రూపాయల సమీపానికి చేరినట్లయింది.